Betty Anyanwu-Akeredolu
Betty Anyanwu-Akeredolu (a mụrụ n'afọ 1953) bu akwakọlchọristị, onye na-enyere ndi mmadu aka, ma burukwa nwunye onye isi ala nke Ondo Steeti na Naijiria. Ọ lụrụ gọvanọ bụ Oluwarotimi Odunayo Akeredolu .  O bu onye hiwere Breast Cancer Association nke Naijiria.

Omumu na mmuta 
A mụrụ Betty Anyanwu- Akeredolu  n'ụbọchị nke 20 n'ọnwa Julaị n'afọ 1953, na ezi na ulo nke onye isi BUB na Nneoma Dora Anyanwu, na Emeabiam, nke Owerri-West, na Imo Steeti .  Anyanwu-Akeredolu gara Mahadum nke Naijiria,dị na Nsukka ebe ọ nwetara nzere bachelọ nke sayensị na zuuọlọji n'afọ 1977. O nwere akara nzere masta na sayensị nke azụ, nke isi agụmagụ ya bụ akwakọlchọristị, na Mahadum nke Philippines dị na Visayas n'obodo Iloilo .

Ọrụ 
Ọ malitere ọrụ ya dị ka ọkachamara n'ịkụ azụ mgbe ọ na-arụ ọrụ na Ngalaba Na-ahụ Maka Azụ n'ogo gọọmentị etiti. Ọ lara ezumike nká n'afọ 2005.   Ọ bu onye na-azu ahia azụ ma na enyekwa ndumodu site na ulo oru ya, Aquatek Farms Ventures.  Na mgbakwunye, ọ banyela na ndọrọ ndọrọ ọchịchị kemgbe afọ 2007 ma na-arụsi ọrụ ike n'oge a (2017).

Afọ ọma na inyere ndi mmadu aka 
N’afọ 1997, a chọpụtara na ọ na-arịa kansa ara. Ọ gara nlekọta ma gbakee. Ọ malitere otu ụlọ ọrụ bụ ndị ọrụ ebere, Breast Cancer Association of Nigeria (BRECAN)  iji mee ka a mata banyere ọrịa a. O ritela ugo na ntunye ọrụ ya na mbọ ọ na-agba i buso ọrịa kansa aha na Naịjirịa. 

Ọ bụkwa onye nkwado nke otu ‘Bring Back Our Girls’.

Ndụ onwe ya 
Ọ lụrụ Oluwarotimi Odunayo Akeredolu, SAN .   Ha nwere ụmụ anọ na ụmụ ụmụ anọ.

Ebe m si dee 

Mmadụ ndi di ndụ
Ụmụ nwanyị Naijiria
Ụmụ nwanyi nọ na ndọrọ ndọrọ ọchichi
Ụmụ nwanyị Naijiria di ha rụrụ ọrụ gọvanọ